
Naslov: Prva samostojna razstava Ane Jazbec
Napoved za voditelja:

Sevničanka Ane Jazbec, absolventka ljubljanske Naravoslovno tehniške fakultete, se na sevniškem gradu predstavlja na prvi samostojni razstavi. To je omogočila strokovna komisija, ki ji je na kreativnem taboru Aspekta X3 podelila posebno priznanje »Mlada avtorica leta 2012«. Ana Jazbec je ponujeno priložnost dodobra izkoristila, saj se je predstavila z nevsakdanjo razstavo, na kateri je predstavila tako oblačila, risbe, slike, fotografije in video.

T- Iz Sevnice GORAN ROVAN /

X- Snemalec in montažer Tomi Naglič /

Ana Jazbec je z razstavo, na kateri se je osredotočila na bolj alternativne oblike modne produkcije, dokazala, da dela premišljeno in da razmišlja trajnostno, kar po svoje ponazarja že sam naslov razstave.
T- ANA JAZBEC /
X- avtorica razstave Vsi smo v /

»Naslov razstave je »Vsi smo v«, to pomeni, da smo vsi ujeti v bistvu v telo in v prostor in s tem posledično v nek sistem, ki nas sili v nek koncept razmišljanja. Na razstavi je vključeno od tekstila, fotografije, potem so slike oziroma kolaži, video, tako da cela razstava je spekter različnih medijev.«
Mlada ustvarjalka raziskuje tekstil kot oblačilo in kot umetniški objekt, ki ga je spretno umestila v Mosconovo galerijo sevniškega gradu, kjer takšne predstavitve še niso imeli.

T- JERCA ŠANTEJ /
X- Pobudnica in idejni vodja projekta Aspekta X3 /

»Novi izzivi in mlade ideje, misli, spoznanja, koncepti kar je presenetljivo za nekoga, ki se ukvarja z dizajnom in ki pravzaprav razmišlja širše, ne samo uporabno vrednost tega, ampak tud mogoče neko sporočilno vrednost.«
S to razstavo je mlada avtorica izrazila samosvoj pogled na modo skozi drugačno perspektivo, kot smo jo sicer vajeni.
T- ANA JAZBEC /
X- avtorica razstave Vsi smo v /

»To kolekcijo 0,5 nomad sem pa hotla izpostavit to, da je boljš, če je neki kakovostnega, lokalno narejenega in da se lahko nosi za dlje časa. Ta oblačila so multifunkcionalna, lahko se jih nosi na več različnih načinov.«

Razstava Ane Jazbec bo na sevniškem gradu na ogled do sredine marca.
